
  1. Luca, Luca ma vagyon


  Luca, Luca ma vagyon,


  Elcsúszkáltam a fagyon,


  Azért jöttem nálatok,


  Pár koronát adjatok,


  Ha nem adtok, meghaltok,


  Rám marad a házatok!


  (népköltés)


  December 13., hétfő délelőtt


  Pataki Ádám rég érezte ilyen tanácstalannak magát. Nem az ötvenezer forint sokkolta, hiszen tavaly háromszor ennyit költöttek a nagyobbik fia, Kisádi ajándékára. Akkor egy felső középkategóriás vonót vettek a Zeneakadémia felé kacsintgató kamasznak, és miután a srác megnyert egy nemzetközi versenyt, a család szívesen fizette volna ki ennek a többszörösét is idén egy mesterhegedűért. Na de ki az az idióta, aki ennyit perkál egy habszivacsból készült kardutánzatért?! Még akkor is, ha tökéletesen pontos, korhű másolata Oroszlánszívű Richárd egykori fegyverének, sőt az árban már a szállítási díj is benne foglaltatik.


  De a fia pár nappal korábban kijelentette, hogy idén karácsonykor nem szeretne olyasmit találni a fa alatt, ami a tanuláshoz vagy a zenéhez kapcsolódik, és átküldte a szüleinek néhány webáruház címét, ahol válogathattak fiuk legújabb mániájához, az élő szerepjátékhoz nélkülözhetetlen kellékek között. Pataki már azt sem értette, mi a fene örömöt talál a gyereke abban, hogy az osztálytársaival egy sötét szobában körben ülve mindenféle nem létező lényeknek képzelik magukat. Ám mivel ezt az ártatlannak tűnő hobbit már a konzi első osztálya óta űzték, nem zárkózott el a gondolattól, hogy a hasznos ajándékot ebben az évben valami léhasággal helyettesítse.


  Amikor azonban szembesült az árakkal, megbánta az engedékenységét, és azt is, hogy a reggel rátörő nagylelkűségi rohamában átvette a feleségétől, Évától az ajándékrendelés feladatát. Sóhajtozva görgette a FakeSteel Armory webshop honlapját, aztán, amikor a huszonötödik  természetesen tökéletesen ártalmatlan, biztonsági tanúsítványokkal rendelkező  termék után felfedezte, hogy a választéknak még a felét sem töltötte be az oldal, szégyenszemre megfutamodott a feladattól. Inkább megnyitotta az InTime Nyomozóiroda pillanatnyilag legfontosabb ügyének összefoglaló dokumentumát.


  Abonyolult örökösödési vitában a kérdéses ingatlan és részvényvagyon eltörpült a testvérek egymás elleni gyűlölete mellett: a két idősebb fivér  a jelek szerint nem is alaptalanul  meg volt győződve róla, hogy a húguk édesapjuk halála előtt átemelt néhány tízmilliócskát a saját számlájára, és ezt az igazságtalanságot akkor sem akarták annyiban hagyni, ha az utóbbi két évtizedben részükről a gyermeki szeretet csupán néhány képeslapban és telefonhívásban mutatkozott meg.


  Pataki azonnal megnyugodott, ahogy olvasni kezdte Szilvi összesítését a gyanakvásra okot adó tranzakciókról.


  Remélem, hamar visszaérnek a csajok, gondolta még, mielőtt belefeledkezett volna az ügy részleteibe. Már csak néhány papírt kell összeszednünk, és lezárhatjuk ezt a hülyeséget. Semmi kedvem nincs egy ilyen mocskos családi perpatvart átvinni az új évre. Az a két seggfej egyáltalán nem érdemli meg a jogszerű örökrészt. Ez van, amikor a jog és az igazságosság ilyen távol áll egymástól... Szegény nő, húsz éven át ápolta a tatát, atestvérei meg... mindegy. Nekünk a bátyókák a megbízóink, ésvégül is elég gyorsan letudtuk a feladatot. Igaz, ha Rita intézte volna a terepmunkát, feleennyi ideig sem tartott volna. De még időre van szüksége... Bár baromi jó lenne, ha januártól tényleg bejárna. Vagy begurulna, vagy mittudomén.


  Pataki, ugyanúgy, mint mindazok, akiknek bármilyen apró szerepük volt az utóbbi év legfontosabb ügyében, még mindig tele volt lelkiismeret-furdalással, ha eszébe jutott az iroda legfiatalabb munkatársának a tragédiája. Az Ezüst Borostyán Idősek Otthonához kötődő gyanús ingatlantranzakciókat kezdetben csak a lakásmaffia különlegesen szofisztikált bizniszének tartották, és senki sem gondolta volna, hogy az utóbbi száz év egyik legelvetemültebb sorozatgyilkosát leplezik le. Bár ezerszer átbeszélték a nyár eseményeit  melyek következtében az örökmozgó és adrenalinfüggő Rita, legalábbis a tudomány jelenlegi állása szerint, teljes hátralévő életére elvesztette a járóképességét , Pataki képtelen volt felfogni a történteket.


  Addig már eljutott, hogy ne végtelen sajnálattal nézzen a lányra, bár ehhez az is kellett, hogy a csapat külsős informatikusa, Gota gyerekkori barátja, a Budapesti Rendőr-főkapitányság Kiberbűnözés Elleni Osztályának vezetője, azaz Gajdos István főhadnagy elmagyarázza neki, mennyire nem segítenek senkinek a szánakozó pillantások. Pedig Pisti nem az empátiájáról volt híres, olyannyira nem, hogy mindenki tudta, mennyire nehezére esik még öt évtized tapasztalatával is dekódolni az érzelmeket, de Ritával összekötötte valamilyen érthetetlen cinkosság. Azt viszont kis korától fogva a saját bőrén tapasztalta, hogy a sajnálat senkinek, soha nem segített még.


  Ezt Rita környezete egész jól megértette: a szülein kívül mindenki képes volt normálisan viselkedni vele. Főleg Gyulai Domonkos, aki bűnügyi technikusként remek munkakapcsolatot ápolt Patakiék magánnyomozó-irodájával, lakótársként pedig egészen közel állt a lányhoz. Abarátságuk kiállta a tragédia szakítópróbáját, és bár közvetlenül a nyári események után Rita egy ideig Domával sem állt szóba, mire kiengedték a rehabilitációs osztályról, beleegyezett, hogy mint lakó- és keresztszülőtársak közösen folytassák az életüket. Domonkos tehát átcuccolt az együtt bérelt harmadik emeleti, gazdagréti garzonból egy kelenföldi, kertkapcsolatos lakásba, ahol végre mindkettőjüknek saját szobája lett. Alányt alig két hete engedték ki a budakeszi rehabilitációs intézetből. Bár látszólag lelkileg is megerősödött, Pataki hallott egy-egy nagyobb megborulásáról, és biztos volt benne, hogy Ritának akkor is sokat segítene a rendszeres, napi elfoglaltság, ha újra kellene kalibrálni az eddigi feladatkörét.


  Tényleg, fel kell hívnom a burkolót, hogy mikor kezdi végre a munkát itt, figyelmeztette magát Pataki. Azt ígérte, hogy az ünnepek előtt készen lesz mindennel. Szerencse, hogy csak húsz centivel kell arrébb tennünk a klotyót, és már be is tud fordulni a kerekesszék. Jó lesz Ritának itt velünk. Bár azt, amiben a legjobb volt, sosem fogja többé csinálni. Viszont, úgy tűnik, lesz egy saját techgurunk... Pisti szerint van érzéke a csajnak a dolgokhoz. Szilvi pedig egyre jobb a meló piszkos részében. Ahogy ezt a szegény örökösnőt behúzta a csőbe... mondjuk, utána napokig szarul érezte magát. Gota állítólag órákig lelkizett vele. Ezt is megértük, ki hitte volna, hogy ők ketten lelkiznek... Tényleg, hol a fenében vannak már? Azt mondták, egy óra alatt végeznek.


  Mivel rájött, hogy a Pongrác család örökösödési ügye legalább annyira frusztrálja, mint a korhű habszivacs kardok ára, feltápászkodott az íróasztalától, és komótosan elsétált a kávéfőzőig. Akkurátusan kiürítette az adagolót, majd megtöltötte a reggel őrölt, isteni illatú kávéval, de mielőtt elindíthatta volna afőzési folyamatot, az iroda csendjét darabokra törte a kaputelefon berregése. Pataki, kezében a kávésdobozzal, odasietett Szilvi asztalához  mivel az InTime alakulásakor az egykori sajtós munkaköre állt legközelebb ahhoz, hogy titkárnőnek nevezhessék, az ő számítógépe mellé került a vonalas és a kaputelefon is , és a művészi káoszban megpróbálta megtalálni a nyomógombos panelt. Csak néhány jelenetvázlatot kellett arrébb pakolnia  ugyanis Szilvire a leglehetetlenebb pillanatokban csaptak le a jobbnál jobb ötletek, amelyeket feltétlenül és azonnal papírra vetett, hogy aztán a büdös életben soha többet ne nézze meg őket, hanem pár hónap porosodás után egyszerűen bevágja mindet a kukába , és már le is nyomhatta a pirosan villogó gombot.


  InTime Iroda, miben segíthetek?  hajolt közelebb a mikrofonként funkcionáló lyukakhoz.


  Apanelbe épített hangszóróból csak némi szörcsögés meg kaparászás hallatszott.


  Halló?! Kit keres?  kérdezte Pataki egy fokkal türelmetlenebbül. Aztán amikor erre sem kapott választ, grimaszolt egyet, és félhangosan folytatta, csak úgy maga elé.  Nyilván megint valamelyik szerencsétlen ételfutár Thaiföldről vagy Vietnámból, és még azt sem tudja, hogyan köszönjön magyarul. Mondjuk, azért nem kellene megcsörgetni az összes lakást, ha be akarnak jutni valakihez. De ezek talán még olvasni sem tudnak. Ismerik egyáltalán a latin betűket? Idejönnek anélkül, hogy... na, ha ezt meghallották volna a kislányok, megint én lennék a rasszista. Én. Aki a saját bőrömön tapasztalom naponta, mi az a kirekesztés. Mindegy, remélem, tényleg futár volt, és nem egy besurranó... Hát ez meg mi?


  Mintha kopogtak volna az iroda ajtaján. Pataki ennek ellenére visszament a kávéfőzőhöz, hogy egy mozdulattal és egy gombnyomással végre elkészítse magának az áhított ristrettót, de a bejárat felől már két szólamban hallatszott a sürgetés: akopogáshoz türelmetlen dörömbölés is csatlakozott.


  Ezt nem hiszem el  dohogott Pataki, de letette a gép mellé a kávéadagolót, és elindult a bejárat felé.


  Amikor kinyitotta az iroda ajtaját, egy ezredmásodpercig tényleg azt hitte, hogy egy eltévedt, kétségbeesett ételfutárt lát. Aztán észrevette, hogy az acélkék hajú, divatos bőrkabátba öltözött fiú nincs egyedül.


  Alányt pedig ezer közül is felismerte volna az egykori százados.


  


  


  Ehhez mit szólsz?  választott ki Szilvi az egymás mellett sorakozó darabok közül egy kiskosztümöt.  Szerintem jól menne a hajadhoz.


  Most komolyan azt akarod, hogy vegyek fel egy ilyen rózsaszín izét?  tiltakozott Gota.


  Nem rózsaszín, lazac. Te mondtad, hogy nem akarsz fehérben lenni.


  Még jó, hogy nem akarok fehérben lenni! Nem vagyok menyasszony!


  Csak szólok, hogy az vagy. Egy idióta menyasszony. Hat nap múlva lesz az esküvőd, és még fogalmad sincs, mit fogsz felvenni.


  Tényleg annyira fontos ez? Nem lenne jó egy random farmer valami normálisabb blúzzal?  nyögte Gota.


  Ajelképek fontosak  jelentette ki Szilvi.  Mindenki tudja, hogy egy menyasszonynak az esküvőn viselnie kell valami régit, valami újat, valami kölcsönzöttet és valami kéket. Arégi a családi gyökereket jelenti, az új a jövőbe vetett hitet, a kölcsönkért holmi a barátok támogatását, a kék pedig ősidők óta a hűség és az összetartozás színe.


  Ate esküvődön tartottad ezt a hülyeséget?  kérdezte Gota, miközben kivette Szilvi kezéből a lazacszínű kosztümöt, és visszaakasztotta a helyére.


  Még jó, hogy tartottam! Afátylamat az exférjem nagymamájától kaptam, a cipőm volt a vadonatúj, mondjuk, este nyolcra cafatokra is törte a sarkamat, kölcsönzött volt, ugye, a ruha maga, és volt rajtam egy kék köves gyűrű.


  És?


  Mit és?


  Meghozta a hagyománykövetés az Áhított Boldogságot?


  Szilvi elnevette magát Gota csúfondáros vigyorán. Felesleges lett volna tiltakoznia, mivel az utóbbi két évben az InTime teljes csapata végigasszisztálta a házassága széthullását és viharosan induló, de meglepően tartósnak bizonyuló viszonyát aziroda egyik korábbi kiemelt ügyének gyanúsítottjával.


  Valamit akkor is fel kell venned szombaton  hárította el a kérdést.


  Akkor segíts, hogy találjak valamit, amiben nem érzem magam egy selyemcukorkának, amit harminc évre bent felejtettek a fiókban. Érted, szeretnék normálisan kinézni, meg minden, de közben nem is olyan nagy szám az egész. Tök véletlen, hogy lett ez a lehetőség. Amikor felhívtuk az anyakönyvi hivatalt a múlt héten, május közepére volt csak szabad időpont. Csak viccből mondtam, hogy nekünk baromi sürgős lenne, erre kiderült, hogy valaki lemondta ezt a karácsony előtti dátumot. Balázs meg lecsapott rá. És igazából én is örültem, így legalább túl vagyunk rajta, plusz fel sem merül, hogy anyámék idejöjjenek, mert következő szerdára már megvan a repjegyünk hozzájuk.


  Nem lesznek itt a szüleid?  képedt el Szilvi. Azt sejtette, hogy ötvenpluszosan már nem ugyanazt jelenti egy házasság, az esküvő és a lakodalom, mint amit neki jelentett egy évvel az egyetem után, és azt is tudta, hogy Gota pasija, Balázs sem klasszikus romantikus családalapításon töri a fejét, annak ellenére sem, hogy még csak a negyvenes évei második felét tapossa, azt a kort, amikor a férfiak jelentős része éppen rakni kezdi a második fészket.


  Balázs nem vágyott gyerekekre, viszont egyszerűen odavolt Gota összes hülyeségéért, és eléggé szerette a nőt ahhoz, hogy ne akarja lerombolni a falakat, amiket a nő csalódásból, gyászból, félelemből maga köré épített. Inkább megvárta, amíg kinyitják neki az ajtót  amikor viszont ez megtörtént, eszében sem volt tovább tétlenkedni. Miután Gota alig egy hónapja a lánykérésre kinyögte az igent, nem vacakolt sokat. Kiadta a belvárosi lakását, átcuccolt a nőhöz, és beadta a hivatalos iratokat az anyakönyvi hivatalhoz.


  Értsd már meg, hogy ez az én koromban már nem fontos! magyarázta közben Gota, aztán váratlanul elvigyorodott.  Viszont ott lesz a lányom. Pedig ki akart menni aznap a haverokkal Bécsbe, a Weihnachtsmarktra, de visszaváltotta a buszjegyét. Ehhez mit szólsz? Egész menyasszonyos, nem?


  Akrémszínű blézer, amit Gota kikapott a sorakozó ruhák közül, talán a legegyszerűbb volt a butik választékában.


  Nem is rossz  bólogatott Szilvi.  És akár egy nadrággal is felveheted. Balázs egyébként miben lesz?


  Gondolom, van neki zakója.


  Azért nem árt, ha a színek illenek egymáshoz  próbálkozott Szilvi.


  Hagyjuk már! Ez tényleg nem egy olyan esküvő lesz. Összvissz harmincvalahány vendég, az is csak azért, mert Balázs családja egy klán... de jó fej klán, ha látnád, hogy az anyja meg az apja, akik szerencsére már túl vannak a nyolcvanon, mekkora formák! Simán megértették, hogy a legegyszerűbb szertartás lesz, és utána átmegyünk az önkormányzat melletti pizzériába kajálni. Szóval, szerinted megvegyem?


  Biztos nem akarsz igazi menyasszonyi ruhát?


  Figyelj, Szilvi, azt én már kipipáltam  mosolyodott el szomorúan Gota.  Avalami régi a nagymamám fátyla volt, a valami új nekem is a cipő, és nyilván az én sarkamat is véresre törte a vacsora végére. Zsófitól kaptam kölcsön egy fülbevalót, a bugyim meg tengerészkék volt... és tudod mit, be is jött a varázslat. Boldogan éltünk. Amíg az egyikünk meg nem halt. Szóval most szeretnék mindent máshogy csinálni.


  Oké. Értem  bólintott Szilvi.  De azért felpróbálhatnád, mielőtt kifizeted.


  Tök felesleges. Améret stimmel, és beleszerettem. Tudom, hogy jó lesz. Egyébként is, megígértük Ádámkának, hogy sietünk vissza.


  Gota elindult a pénztár felé, aztán rájött, hogy a dzsekijét letette az egyik ruhaállvány mellé. Visszafordult érte, és amikor felvette, érezte, hogy a kabátban rezeg a telefonja.


  Na, ezt már megint elfelejtettem felhangosítani  csóválta a fejét, miközben végigtúrta a kabát összes zsebét. Mire megtalálta a készüléket, már szétkapcsolt a vonal.


  Nyugi, én is  vette elő a válltáskájából a sajátját Szilvi. Szerinted miért hívott Ádám?


  Biztos unatkozik nélkülünk. Engem a lányom keresett, kábé minden csatornán. Gondolom, valami szokásosan halaszthatatlan izé, mint a múltkor, amikor az albérletben nem tudták elzárni a vécétartályt. És ezért képes volt éjjel egykor felhívni. Otthon, a vonalason! Esküszöm, majdnem frászt kaptam  magyarázott Gota, miközben odalépett a pénztárhoz. Mármint a telefoncsöngéstől. Érted, éjszaka, a vonalas... ez mindig rosszat jelent. Le is barmoltam Bogit. Hogy lehet ilyen érzéketlen?


  Szilvi, bár nagy vonalakban egyetértett Gotával, legalábbis ami a kolléganője lányának kommunikációs stratégiáját illette, általában próbálta simítgatni a nem épp zökkenőmentes anya-gyerek viszonyt. Boglárka alig két hónapja költözött el a kispesti lakásból a barátnőivel közös albérletbe, a belvárosba, és egyelőre még nem sikerült megtalálnia azt a középutat, ami optimális esetben egy önálló, fiatal felnőttre jellemző lehetne: néha napokig fel sem vette a telefont, sőt az üzenetekre sem reagált, máskor viszont a legapróbb probléma esetén is elárasztotta az anyját a kérdéseivel és a kétségbeesésével. Szilvi nem igazán értette, Gota hogy tudja újabban ezt a helyzetet ilyen derűs távolságtartással kezelni  hiszen az irodában mindenki tudta, hogy az exügyésznő Achilles-sarka a Boglárkával való kapcsolata , egészen addig, amíg egyszer fültanúja nem volt egy beszélgetésüknek, mely során Gota végtelen nyugalommal levezényelte a Rákóczi téri albérlet egyik sarkában található döglött gyík tetemének eltakarítását. Látod, ezért nem aggódom, ha nem veszi fel napokig, mondta akkor a hős anya, mert tudom, hogy ha baj van, arról másfél percen belül értesülök.


  Pataki azonban nem az a típus volt, aki minden apróságért telefonálgat.


  Ennek ellenére Szivi megvárta, amíg Gota kifizeti azt a krémszínű, egyszerre elegáns, egyszerű és vagány felsőt. Miközben pár lépéssel messzebbről figyelte a kolléganőjét, ahogy pironkodva bevallja a húszéves, csupa pirszing pénztároslánynak, hogy az esküvőjén fogja viselni a darabot, hatalmába kerítette valamilyen szorongásszerű, megmagyarázhatatlan érzés.


  


  


  Mihn Thong Annával az InTime irodájának otthont adó Aradi utcai ház kapualjában futottak össze. Alány, akinek talpraesettsége már akkor lenyűgözte Gotát, amikor koronatanúként szerepelt a Crystal Beachen történt halálesetek ügyében, most mintha halvány fénymásolata lett volna önmagának.


  Nemrég érkezhetett, rakta össze a kérdezősködés nélkül is megszerezhető információkat Gota. Bogi említette pár hónapja, hogy Angliában csinálja a mesterdiplomát. Egyenesen a reptérről jött, az elsőbbségi címke még ott van a hátizsákján. De nincs nála sem nagy bőrönd, sem kis gurulós. Szóval ez nem a tervezett karácsonyi érkezés. Mi a franc történt? Pataki szerint a bátyja szinte betörte az iroda ajtaját...


  Persze esze ágában sem volt kérdőre vonni a karikás szemű, hullafáradtnak tűnő lányt, inkább beterelte a félhomályos lépcsőházba, aztán a belső udvaron keresztül elkormányozta az InTime bejáratáig.


  Végre itt vagytok!  nyitott nekik ajtót Bogi.  Mi a bánatért nem tudtad felvenni a telefonodat?


  Menyasszonyi ruhát próbáltunk  magyarázkodott Gota helyett Szilvi.


  Gota lenyelte magában a szabadkozást. Az utóbbi hetekben, mióta beáldozott egyet a heti három imádott koreografált szteppaerobik-edzésből, és visszatért hétfő délutánonként a pszichológusa, Kornél Lónyai utcai rendelőjébe, a Rita irányában érzett csillapíthatatlan lelkiismeret-furdalás mellett a lányával való kapcsolatán dolgozott a legtöbbet. És bár még sokszor képtelen volt helyesen kezelni a konfliktusaikat, addig már eljutott, hogy felismerje azokat az utcákat, amelyekbe semmiképp nem akar bemenni. Betessékelte hát Annát a szemerkélő esőből a meleg karácsonyi fénnyel hívogató előszobába  Szilvi december 1-jén ellentmondást nem tűrően feldíszített minden helyiséget , aztán kibújt a kabátjából, mintha meg sem hallotta volna az előbbi megjegyzést, adott egy puszit a lánya homlokára, és bevágtatott az irodába.


  Ezt nem siettétek el, aranyvirágaim  jegyezte meg Pataki is, aki a tágas belvárosi lakás tárgyalóként használt szegletében ült az asztalfőn, Anna bátyja, Binh mellett  előttük egy-egy csésze, a nyomozóé méregerős kávé, a fiúé gyümölcstea maradványaival , és szokás szerint harangozott a lábával.


  Ha jól emlékszem, azt mondtad, bőven van időnk  húzta a száját Gota, aztán megvárta, amíg Szilvi és a lányok is megérkeznek. Binh és Anna egy öleléssel és pár semmitmondó szóval üdvözölte egymást, Gotának pedig közben eszébe jutott, hogy nemcsak a délelőtti lattéjével, hanem a reggeli cigarettájával is adós maradt az univerzum, ugyanis Balázzsal szokás szerint eldumálták az időt reggeli közben.  Alényeg az, hogy most itt vagyunk. Miről maradtunk le?


  Mondod, fiam, vagy mondjam én?  nézett Pataki a srácra.


  Igazából... fogalmam sincs  sóhajtott a fiú. Megvárta, amíg a húga, Bogi és Szilvi is leül az asztalhoz, Gota viszont jelezte, hogy inkább az ablak előtti radiátornak dőlve hallgatná a mondandóját.  Csak azt tudom, hogy a szüleink egyszerűen eltűntek. Harmadik napja semmi hír sincs róluk.


  Utoljára én beszéltem anyával. Még múlt csütörtökön  tette hozzá Anna.  Gondolom, ilyenkor jön az a kérdés, hogy észrevettem-e bármi furcsát vagy szokatlant. De az van, hogy ez a beszélgetés pontosan ugyanolyan volt, mint az összes többi, szeptember óta. Talán csak annyi különleges volt benne, hogy anyu megkért, hozzak egy doboz Waitrose teát nagyapának.


  Holnapután érkeznek a nagyszüleink  magyarázta Binh.  Értik, ez teljes őrület, anyánk normál esetben napok óta készülődne. Muszáj megmutatnia a nagymamánknak, hogy a tanulás ellenére rendes asszony, értik. Péntek reggel még arról beszélgettek, hogy délután bevásárolnak, és kezdődhet végre afőzés.


  Akkor mégsem Anna beszélt velük utoljára?  kérdezte Szilvi és Gota egyszerre.


  Én csak az emeletről hallgattam őket, eszem ágában sem volt lemenni abba a feszkóba. Összekészültem odafönt, aztán épphogy köszöntem nekik, és húztam a piacra. Anyu ilyenkor befeszül, hogy minden tökéletes legyen, minimum háromszáz liter levest csinál, mert nyilván mindenkit vendégül kell látni...


  Velem is balhézott, mert úgy volt, hogy csak holnap érkezem  vette át a szót Anna.  Ma délután még lett volna egy vizsgám. Képtelen volt megérteni, hogy egy ilyet nem lehet csak úgy átrakni más időpontra. Kicsit össze is vesztünk.


  Azt mondtad, nem volt semmi különleges.


  Ja, azért ez alapból nem különleges. Az, hogy lelkiismeret-furdalást keltenek, meg cseszegetnek minket mindenért  magyarázta Anna.  Totál biztos voltam benne, hogy pénteken azért nem nézi meg az üzeneteimet, mert ezzel büntet.


  Gotának beugrott pár sokatmondó emlékmorzsa, melyet a Crystal-ügy folyamán szedett össze a távol-keleti családokban megszokott nevelési elvekről. Hogy Binht segítségnyújtás helyett konkrétan ki akarták tagadni a szülei, mikor belekeveredett pár apró stiklibe, és nem pontosan azt az életmódot folytatta, amit a felmenői helyesnek tartottak.


  Szóval te reggel elmentél otthonról, és...  nézett közben a fiúra Pataki.


  Bementem a raktárba. Jött egy szállítmány, azt ki kellett pakolni, meg szétvinni az árut a kiskereskedőknek. Ilyenkor, karácsony előtt baromi nagy a pörgés. Ezért is volt apa síkideg, hogy Tuan bácsi épp most ment haza Hanoiba...


  Ki az a Tuan bácsi?  kérdezett vissza Szilvi.


  Apám fiatalabb tesója. Amellett, hogy besegít apáéknak, próbálja építeni a saját bizniszét. Különleges, gyógyhatású izéket hoz be...


  Gyógyhatású mizéket?


  Ilyen természetes cuccokat  magyarázta Anna.  Azok most nagyot mennek. Szerinte legalábbis. Tudják, ginzeng, lótuszmag, arália, csillagánizs, fekete kardamon meg a szokásos, tradicionális szerek, mint az eukaliptuszolaj meg a vietnámi balzsam. Tuan bácsi különleges biofarmokról szerzi be az árut, és így sokkal menőbb helyeken is tudja értékesíteni. És van saját boltja is.


  Mondjuk, neki még annyira nem fut a biznisz, mert kiépíteni a megfelelő vevőkört, az sok évbe telhet, szóval apáéknak is besegít. De azért van igény a dolgaira, azért is kellett sürgősen hazamennie, hogy még karácsony előtt intézzen egy szállítmányt valami cégnek. Beszéltem vele tegnap este, ő is aggódik a testvéreiért, szóval már valszeg a repülőn van...


  Testvéreiért?


  Duc bácsit nem is mondtad?  nézett Binhre Anna.  Két nagybácsink van. Apa és Duc bácsi ikrek. De nem lehet összekeverni őket, kinézetre sem, pedig egypetéjűek, de apa rendszeresen sportol, Duc bácsi meg eléggé elhagyta magát, meg hát apa azért elég okos meg minden, Duc bácsi viszont...


  Nem a legélesebb kés a fiókban  magyarázta Binh.  Mindig is kicsit fura volt, értik? Valami a születésekor történt, meg volt egy balesete is, de erről nem szoktunk beszélni. Olyan, amilyen.


  És ő is eltűnt, ugyanúgy, mint a szüleitek?  kérdezte Szilvi.


  Nem pont ugyanúgy  mondta Binh.  Ő reggel még velem jött a piacra. Szétdobtam a szállítmányokat, bepakoltunk, beült a furgonba, és elindult a cuccal vidékre. De nem ért oda sehová. Szegeden kellett volna először leadnia az árut, de nem látták sehol. Ez volt az első fura dolog pénteken. Hogy dél körül telefonált a szegedi boltból a tulaj, hogy nem jött meg az áru. Azonnal hívtam Duc bácsit, de nem volt elérhető. És akkor már apa meg anya sem. És azóta sem érjük el őket.


  Pedig Bini végignézte a lakásokat is.


  Milyen lakásokat?  most Pataki kérdezett közbe.


  Anyuék a hasznot szeretik ingatlanba fektetni. Van a belvárosban négy lakásunk, kettő ki van adva, de kettő nagyjából üresen áll. Mármint be van bútorozva, meg ilyenek, de nem lakik benne senki. Hogy ha kell valakinek hirtelen, akkor legyen. De nincsenek sehol. Teljesen eltűntek. Atelefonjaikat sem látom a lokátoron.


  Gota szívesen megkérdezte volna, hogy kinek és milyen okból kellhet hirtelen egy lakás, de Szilvi megelőzte.


  De ha napok óta nem találjátok a szüleiteket, sőt a nagybátyjátok is eltűnt, miért nem fordultatok a rendőrséghez? Hetvenkét óra egy ilyen helyzetben rengeteget számít.


  Hát lehet, hogy ez hülyeség volt  túrt a hajába a fiú. Az aggodalomtól és az idegességtől remegtek az ujjai, de az arcvonásain sikerült uralkodnia.


  De értsék meg, nem tehettünk mást!  mondta Anna. Apuék erre tanítottak minket. Ha baj van, nem szabad a magyar hatóságokhoz szaladni. Asajátjaink gyorsabban segítenek.


  És mit tettek a tieitek?  kérdezte Pataki.  Gondolom, nem túl sokat, mert különben nem lennétek itt.


  Nem is fordultunk hozzájuk  magyarázta Binh.  Én akartam, de Tuan bácsi mondta, hogy legyünk óvatosak. És türelmesek. Mert ha kiderül valami csúnya dolog, az nem tesz jót az üzletnek. Hátha csak annyi van, hogy...


  Ezt te sem gondolod komolyan  csóválta a fejét Gota. Szóval miért nem kértetek segítséget senkitől?


  Anagybátyánk azt kérte, hogy várjuk meg, amíg hazajön. Szombaton értem el először, mert vidéken volt valami termelőnél, azonnal szervezni kezdte az útját visszafelé, de nem egyszerű a világ másik feléről. Vietnámban elég nagy távolságok vannak, és ő messze volt minden nagyvárostól. Ahhoz is egy csomót kell utaznia, hogy eljusson egy nemzetközi reptérre. Fogalmam sincs, mikor ér vissza. De szombaton észszerűnek tűnt, amit mondott... Tudják, én még nem igazán látok bele az apám dolgaiba, mert a régebbi dolgok miatt... ugye, kicsit rácsúsztam erre-arra, meg lázadoztam rendesen, szóval apa nem bízik meg bennem. Tuan bácsi többet tud mindenről. És azt mondta, hogy mostanában voltak gondjaik. Nem is kicsik. De Tuan bácsi szerint semmi kezelhetetlen... viszont ha tényleg bajba kerültek, és rossz híre kél a családnak, akkor kábé végünk. De aztán többször is dumáltunk Annával, és tegnap délelőtt meggyőzött.


  Miért baj, ha bajba kerültek?  kérdezte Szilvi.  Nem természetes, hogy kisegítik egymást a közösségen belül?


  Alapból ez van, de vannak kivételek. El nem tudják képzelni, milyen merev bír lenni egy diaszpóra. Konzervatívabb a konzervatívnál, a távolság néha nem csökkenti, hanem éppen felerősíti a szokásokat meg a hiedelmeket. Főleg a legrosszabb szokásokat és hiedelmeket. Szóval arra gondoltunk, hogy maguk esetleg segíthetnének  magyarázta Anna.  Megnéztük az árakat, és szerintem ki tudjuk fizetni.


  Gota és Pataki összenézett, aztán mindketten Szilvihez fordultak. Nem kellett ahhoz félrevonulniuk, hogy megbeszéljék: egyikük hátára sem kívánkozik a sürgősnek és bonyolultnak tűnő ügy jelentette púp. Tíz nap múlva karácsony, Gota a hétvégén házasodna, Pataki még sehol sincs az ajándékokkal, Szilvi feje fölött szokás szerint Damoklész kardjaként lebeg a következő regényleadási határidő, ráadásul a távol-keleti diaszpóra világa mindannyiuk számára vadidegen terep. Nincs ismeretségük, nincsenek informátoraik, nem beszélik a nyelveket, beépülni gyakorlatilag lehetetlen.


  De azt is tudták, hogy képtelenek lesznek hazaküldeni a kétségbeesett kölköket.


  Ha elvállaljuk a dolgot, minden információra szükségünk lesz  kezdte Pataki.  Nagyon fontos, hogy...


  Folytatta volna, de ebben a pillanatban megszólalt Anna telefonja. Alány csak azért vette elő, hogy kinyomja a hívást, de amikor látta, hogy ismeretlen számról keresik, elbizonytalanodott.


  Mindenképpen vedd fel!  nézett a képernyőre Gota. Meg mert volna esküdni, hogy nem először találkozik ezzel a hívóval.  Lehet, hogy fontos.


  Kihangosítom, jó?  Anna, akit nemcsak Bogi, de az InTime-osok is karakán, bevállalós lánynak ismertek meg, most alig tudott beszélni az izgalomtól. Boglárka átnyúlt az asztalon, és egy pillanatra megfogta a kezét, hogy el ne ejtse a telefont.


  Anna pedig fogadta a hívást.


  Gota már a levegővételből tudta, ki fog megszólalni. Szinte látta maga előtt a kese hajú, dülledt szemű, kissé pocakosodó rendőrtisztet.


  Mihn Thong Annával beszélek? Jó napot, hölgyem! Márton Zsolt százados vagyok a Budapesti Rendőr-főkapitányság Életvédelmi Osztályától. Az egyik korábbi ügyünk dokumentációjában találtam meg a számát. Próbáltam elérni a bátyját is, de az ő száma nem él.


  Itt van mellettem  mondta váratlanul összeszedetten Anna.  De egyébként... miért keresik?


  December 13., hétfő délután


  Nem beszélnék erről telefonon  Márton százados hangján érezni lehetett a feszültséget.  Megpróbáltuk elérni önöket az állandó lakhelyként megadott Istvánffy utcai címen, de senkit sem találtunk otthon. Viszont mindenképpen és a lehető leghamarabb...


  Pataki csóválta a fejét, Szilvi meredten bámult maga elé, Bogi pedig úgy nézett az anyjára, mint utoljára kislány korában, amikor egy összetört sólisztgyurma-figurát kellett megmenteni.


  Faszom!, gondolta Gota, és alig bírt uralkodni magán. Legszívesebben belekiabált volna a telefonálásba: Mondd már, Zsolti, ne kínozd szerencsétleneket!


  Bármi is történt, személyesen sem lesz jobb megtudni.


  Anyuékról van szó?  kérdezett közbe Binh.


  Üdvözlöm, Thong úr!  köszörülte meg a torkát a vonal másik végén Márton.  Örülök, hogy együtt vannak a kedves húgával. Mint mondtam, szeretném, ha mihamarabb személyesen beszélhetnénk. Alegjobb talán az lenne, ha elküldenék önökért egy kocsit.


  Boglárka egyszerűen nem bírta tovább a feszültséget.


  Mondja már meg, mi a fasz van!  csattant fel.


  Márton egy ideig zavartan hallgatott, de nyilvánvaló volt, hogy ha ismerős is neki a hang, nem tudja beazonosítani.


  Nézzék, az ügy szigorúan bizalmas...


  Szóval anyuék  jelentette ki határozottan, de fegyelmezetten Binh.  És bajuk történt.


  De nem adnak információt telefonon  tette hozzá Anna.


  Örülök, hogy megértik. Kérem, mondjanak egy címet, és máris indul önökért egy járőrkocsi.


  Mire Binh megszólalt volna, Pataki elébe csúsztatott egy névjegykártyát az iroda pontos címével. Afiú színtelen hangon felolvasta az adatokat, mire Márton százados ismét zavartan hallgatott pár másodpercet.


  Ez a hely...  mondta végül óvatosan  az az iroda, amire gondolok?


  Pataki felemelte a kezét, mintha figyelmet kért volna, aztán mikor mindenki ránézett, határozottan bólintott.


  Igen  válaszolt a százados kérdésére Anna.


  Esetleg... megbízták valamivel az ottaniakat?  kérdezte Márton.


  Pataki ismét bólintott, Anna és Binh pedig egyszerre válaszolt egy újabb igennel.


  Akkor talán... érdemes lenne magukkal hozni valakit a megbízottaik közül  tanácsolta a rendőr, aztán még egyszer megerősítette, hogy a kocsi negyedórán belül megérkezik értük, majd bontotta a vonalat.


  Anna eddig remekül tartotta magát, de most elfutotta a szemét a könny.


  Szerinted meghaltak?  kapaszkodott Bogi kezébe.


  Dehogy, lehet, hogy csak...  próbálkozott a lány, de képtelen volt kitalálni bármi más indokot Márton hívására.


  Hamarosan úgyis megtudjuk, mi történt  jelentette ki Pataki.  Addig viszont jó lenne, ha még egyszer elmondanátok mindent. Mindent, ami esetleg fontosnak tűnik, mondjuk, az elmúlt két-három hónapból.


  Ezzel még várjunk!  csettintett Szilvi, felállt a tárgyalóasztaltól, és odalépett az egyik irattartóhoz.  Szerintem érdemes lenne gyorsan kötnünk egy megbízási szerződést. Márton most kooperatívnak tűnt, de ki tudja, mikor gondolja meg magát ő vagy valamelyik fejes. Bármi is történt a szüleitekkel, ahivatalos nyomozásban csak akkor vehetünk részt, ha a rendőrség nyitott az együttműködésre. De ha van egy megbízásunk, ami az üggyel összekapcsolható, talán könnyebb dolgunk lesz.


  Még jó, hogy van minden kinyomtatva, papíron  tette hozzá Gota.  Így nem lesz digitális nyoma a dátumnak. Szerencsés lenne minimum egy nappal...


  Vagy inkább hárommal  szúrta közbe Pataki.


  ...korábbi dátumot megadni  fejezte be Gota.  Utálom az ilyesmit, de ebben az esetben...


  Pontosan tudta, hogy Pataki ugyanarra gondol, mint ő: hiába tűnik felnőttnek Binh és Anna, mégiscsak a gyerekeik lehetnének. És a gyerekekről gondoskodni kell, mindenáron.


  Persze csak ha benne vagytok  Szilvi hangja is finom volt, mint egy puha anyai kéz.  Most már nincs feltétlenül szükségetek ránk, hiszen a magyar hatóság, úgy tűnik, már foglalkozik az üggyel. Mártonék jó szakemberek...


  Én szeretném, ha jönnének  mondta gyorsan Binh.  Te mit gondolsz, Anna?


  Nem tudok gondolni semmit.  A törékeny lány most még gyerekesebb volt, mint általában. Atelefonja kijelzőjén matatott, az ujjai, mintha önálló életet élnének, villámgyorsan és minden ráció nélkül nyitottak meg és zártak be random ablakokat és oldalakat, látszott rajta, hogy csak milliméterek választják el a teljes széteséstől.  De érzem, hogy nagyon nagy baj van.


  


  


  Talán jobb lenne, ha most hazamennél, győzködte Gota a lányát, de Boglárka hallani sem akart róla, hogy a sejtettnél is nagyobb bajban magára hagyja a barátait. Anna engem keresett meg, én győztem meg őket, hogy forduljanak hozzátok, magyarázta az anyjának szikrázó szemmel, miközben a Thong testvérek pár perc alatt lepapírozták a megbízatást Patakival és Szilvivel. Tudom, hogy nem tudok semmit csinálni, de nem hagyhatom őket magukra.


  Gota mintha a saját hangját hallotta volna.


  Nem erősködött hát tovább. Hagyta, hogy Bogi beüljön Anna és Binh közé a rendőrautóba, ő pedig követte a többieket Pataki pár sarokkal arrébb várakozó kocsijához. Senki sem szólt egy szót sem, míg az Octavia kikanyarodott előbb az Andrássyra, aztán elindult a belváros felé, nekik ugyanis, ha mindent nem is, de elég sokat elárult a kocsikísérő járőr megjegyzése: az Üllői útra megyünk.


  Alig volt forgalom a Nagykörúton, így tíz perc múlva a két autó bekanyarodott a Patológiai és Igazságügyi Intézet vasrácsos kapuján. Gotában minden méterrel fokozódott a feszültség. Soha nem tartott a halottaktól, a vér és a sérülések látványát is jól bírta, de a szagot, ami az évtizedek során az épület téglái közé ugyanúgy beivódott, mint a látogatók pórusaiba vagy a ruháik szálaiba, mindig nehezen viselte.


  Mikor jártam itt utoljára?, gondolkodott, miközben Pataki parkolóhelyet keresett az épület mögött. Baszki, majdnem tíz éve! Koltai Győző áldozatát látogattam meg, aznap, amikor már nem találtam a kórházban. Az volt az utolsó ügyem ügyészként. Előtte viszont... fogalmam sincs, hányszor jöttem be ezen a rohadt kapun. De én tudtam, mire számítsak. Ez a két szerencsétlen kölyök meg... Nocsak-nocsak, itt van Márton! Hát, kurvára nem irigylem őt sem. Közölni egy hozzátartozóval, főleg egy gyerekkel egy ilyen hírt, aztán végigcsinálni az azonosítási eljárást...


  Pataki két hellyel távolabb tette le a kocsit, így mire Gota és Szilvi odaért a bejárat elé, Márton, a fiatalok és a két járőr már félkörben topogtak. Láthatóan arra várt mindenki, hogy a százados elnyomja a cigarettáját. Gotának megint eszébe jutott, hogy elmaradt a délelőtti kávé-cigi kombója, de pillanatnyilag esze ágában sem volt lelejmolni a nyomozót. Volt annak nélküle is elég baja.


  Most tényleg, meddig akarja húzni az időt?!  támadt ugyanis neki épp Bogi.  Nem látja, hogy majd meghalnak az idegtől? Kurvára tudjuk, hogy nagy baj van, és csak szarabb, ha senki semmi biztosat nem mond, ez a két lúzer is csak azt ismételgette a kocsiban, hogy nem közölhet semmit.


  Nagyon sajnálom, de tényleg!  fújta ki az utolsó slukk füstjét a százados.  És persze megértem önöket...


  Hát azt azért nem hinném  kezdte elveszteni a türelmét Binh is.  Három napja nem tudjuk, mi van a szüleinkkel.


  Ennél még az is jobb lenne, ha...  suttogta alig hallhatóan Anna.


  Tényleg csak elképzelni tudom  helyesbített Márton. És... először is őszinte részvétem, srácok.


  Gota sosem látta még ennyire kínlódni a nyomozót, ennek ellenére nehezére esett együttérezni vele. Ez így minden, csak nem professzionális, gondolta, ami nem feltétlenül lenne baj, mert a protokoll sem különösebben áldozatbarát, de ez így még annál is rosszabb...


  Meghaltak... hogy haltak meg?


  Megölték őket? Tudják, ki tette?


  Hol találták meg őket?


  Ugye nem szenvedtek sokat?


  Aszázados megvárta, amíg a testvérek kifogynak a kérdésekből, aztán beszélni kezdett.


  Az édesanyjuk holttestére ma reggel talált rá a kőbányai Nap Hotel 213-as szobájában a szobalány. Már órák óta halott lehetett, a tettes három golyóval végzett vele. Ha ez számít, valószínűleg gyors és fájdalommentes halála volt... Őszinte részvétem.


  Márton megpróbált tényszerű és szakmai maradni, de a fiatalok kétségbeesése két rövid mondat után kizökkentette. Binh arca mintha megfagyott volna, Anna viszont szó szerint összeomlott: térdre esett, és két kézzel támasztotta magát a nedves, töredezett betonon. Bogi leguggolt mellé, és halkan duruzsolva megpróbált, amennyire lehet, erőt önteni belé.


  És az apánk? Hol van apa?  kérdezte a fiú.


  Ezt mi is szeretnénk tudni  mondta Márton.  Pillanatnyilag ugyanis az első számú gyanúsítottunk az édesapjuk, aki ma hajnalban, egészen pontosan négy óra huszonöt perckor hagyta el a szállodát. Azóta ismeretlen helyen tartózkodik, de...


  Ez hülyeség! Apa nem ölhette meg anyát  tiltakozott Anna még mindig térden állva.  Hogy gondolhatják, hogy...


  Aszálloda biztonsági kamerái mindent rögzítettek  magyarázta a nyomozó.  Ráadásul megtaláltuk a gyilkos fegyvert is. Bőven van rajta ujjlenyomat, a technikusaink pedig már dolgoznak az azonosításon. Arészleteket természetesen elmondom, de először talán jó lenne, ha...


  Anna, te maradj kint Bogival!  szakította félbe Binh. Gondolom, elég, ha én megnézem.


  Persze  bólogatott a nyomozó.  Tényleg nagyon sajnálom, de ez...


  Essünk túl rajta!  sóhajtott a srác, és már indult volna befelé, de a húga váratlan gyorsasággal felpattant, és elkapta akarját.


  Én is látni akarom. El akarok köszönni tőle.


  Ne őrülj meg, Anna, teljesen kivagy! Nem fogod bírni... akkor is rosszul lettél, mikor Pálinkát elütötte a szomszéd. Pedig az csak egy macska volt.


  Ez meg az anyám! Akire... rácsaptam a telefont  fakadt újra sírva Anna.


  Bemenjek veled?  lépett hozzá egyszerre Gota és Bogi.


  Anna könnyes szemmel bólogatott. Az egyik kezével a barátnőjébe, a másikkal a barátnője anyjába kapaszkodott, aztán elszántan megindult a többiek után. Amikor belépett a boncterembe, megszűnt számára a külvilág. Márton szavai, melyekkel az azonosítás menetét ismertette, és bemutatta a hivatalos jegyzőkönyvet vezető kollégát, el sem jutottak hozzá.


  Vo Thi Yen kortalan sápadtsággal feküdt a rozsdamentes acél boncolóasztalon. Ha csak egy fotót lát róla, Gota nem hitte volna el, hogy huszonéves gyerekei vannak. Ugyanolyan hollófekete haja volt, mint a lányának, szinte alabástromfehér arcára mintha szénnel rajzolták volna a tökéletes ívű szemöldököt. Aszáján még látszott az élénkvörös rúzs nyoma.


  Alepedő a válláig takarta. Alatta kirajzolódtak a teste körvonalai, jóval nőiesebb és valamivel magasabb is volt, mint alánya.


  Binh csendesen mondott valamit Mártonnak, talán azt, hogy igen, ez az édesanyánk, és már indult is volna kifelé, de Anna gyökeret eresztett a holttest mellett. Egy ideig csak nézte az anyját, meredten, aztán elkezdett hozzá beszélni, színtelen hangon, azon a nyelven, amelyen talán az első szavakat is tanulta tőle. Gota és Bogi érezte, hogy teljes erejéből kapaszkodik beléjük, mintha a csontjait kihúzták volna a testéből. Perceken keresztül tartották a lányt, aki csak mondta, mondta, mondta, mintha a sok visszatartott, elodázott, eltitkolt szó egyszerre akarna kiömleni belőle. Aztán egyszerre elhallgatott, eleresztette Gotáékat, közelebb lépett a boncasztalhoz, és a homlokát az anyja homlokához szorította.


  Mehetünk  mondta, mikor pár másodperccel később felegyenesedett.


  Gotának csak távozáskor tűnt fel, hogy meg sem érezte azt az iszonyatos szagot, aminek érkezéskor még az emlékétől is felfordult a gyomra.


  


  


  Ezek szerint a mi megbízásunk ezzel véget is ért  mondta Pataki, amikor kiléptek a parkoló felé nyíló hátsó bejáraton. Anna, Binh, őszinte részvétem.


  Ha bármit tehetünk értetek, akármilyen apróságot, keressetek minket  tette hozzá Szilvi.  És nagyon, nagyon sajnálom, ami történt.


  Egyáltalán nem ért véget a megbízásuk  ellenkezett Anna. Már nem sírt, de a szeme furcsán csillogott, mintha lázas lenne, vagy csak pár perce ébredt volna fel egy hosszú álomból.  Apát még nem találták meg. Gondolom, a rendőrség örül minden segítségnek. És persze ott van Duc bácsi, akiről még mindig nem tudjuk, hol lehet.


  Anna, szerintem te most nem vagy magadnál  karolta át a lányt a legalább két fejjel magasabb bátyja.  Majd holnap megbeszélünk mindent, jó? Gyere, hívok egy taxit, és hazamegyünk...


  Az nem feltétlenül jó ötlet most  ellenkezett óvatosan Márton.  Lehetséges, hogy néhány kollégánk még műveleti területként használja az otthonukat. Be kell gyűjtenünk pár ujjlenyomatot meg efféléket, gondolom, megértik. Természetesen mindent a vonatkozó szabályoknak megfelelően intéztünk. Van esetleg valamilyen másik hely, ahol el tudnak tölteni pár napot?


  Jöhettek hozzám  ajánlotta rögtön Bogi.  Veronika és Zsófi már hazament a téli szünetre, simán becuccolhattok pár napra a szobájukba.


  Ez remek ötlet, a kollégák elvisznek titeket  bólogatott Márton.  Holnap már hazatérhettek. Természetesen szükségünk lesz majd a vallomásotokra, hiszen alaposan fel kell derítenünk az ügyet. Akkor válaszolunk a kérdéseitekre is. Egy dolgot viszont meg kell kérdeznem: tudtok olyan helyet, ahol az édesapátok esetleg elrejtőzhetett?


  Azok a lakások... gondolta Gota, aztán figyelmeztette magát: Nem kötelesek a közvetlen hozzátartozójuk ellen vallani.


  Van két kecó, ahol mostanában nincs senki  mondta vonakodva Binh.


  De ha apa ölte meg anyát, akkor biztosan nem megy oda tette hozzá mintegy mellesleg Anna.  Apa nagyon okos, tudják?


  Márton ezt a megjegyzést meg sem hallotta. Felírta inkább a lakások címét, és utasította a rendőröket, hogy küldjenek két-két embert, aki kimegy és ellenőrzi őket. Aztán újra a testvérpárhoz fordult:


  Azt talán mondanom sem kell, hogy azonnal jelezzétek nekünk, ha az édesapátok megpróbál kapcsolatba lépni veletek. Tudom, hogy ez most nehéz, de a saját biztonságotok érdekében...


  Apa soha nem bántana minket  jelentette ki Binh.


  Gotának eszébe jutottak a sajátos nevelési elvek és módszerek, amelyekről Anna mesélt neki tavaly nyáron. Nem volt meggyőződve róla, hogy a fiú, bármilyen összeszedettnek is tűnik, racionálisan méri fel a helyzetet.


  De attól, amit Anna mondott, még jobban elképedt.


  Anyát sem ő ölte meg. Tudom. Anya elárulta. Azt nem tudta megmondani, ki volt, de egyelőre nem is fontos. Csak az a fontos, hogy aranyvasárnap előtt kinyomozzák. Ha egy hét alatt nem talál nyugtot anya lelke, örökre elragadják a démonok.


  


  


  Láttam én már ennél furább reakciót is  mondta Pataki tíz perccel később a metrómegálló közelében lévő kávézóban. Ő és Márton egy-egy eszpresszót kavargatott, Gota két kézzel kapaszkodott a szokásosnál is édesebb lattéjába, Szilvi pedig kihasználta az alkalmat, hogy a nap további részében sem vezetnie, sem találkoznia nem kell senkivel, és a gyümölcsteájába kért egy fél rumot is.


  Egy felnőttnek is becsületére vált volna, ahogy helytálltak  tette hozzá Márton százados.


  Igazából már felnőttek  ellenkezett Gota.  Binh minimum huszonnyolc. Anna talán huszonöt lehet. Mind a ketten dolgoznak, Anna külföldön tanul.


  Az nem jelent semmit. Manapság egy huszonéves még kamasz  mondta Szilvi.


  Ne ejts kétségbe, aranybogaram! Ha ez így van, akkor még több mint tíz éven keresztül hallgatnom kell a fiaim hülyeségeit  hüledezett Pataki.  Kisádi még csak hagyján, de az öccse! Tegnapelőtt úgy bevágta az ajtót, hogy kiesett a tok mellől egy darab vakolat.


  Örülj neki!  mondta Gota.  Sokkal jobb, ha előbb túl van rajta. Bogi mintagyerek volt tizenévesen...


  Alányod most is egy tünemény  védte Bogit Szilvi.


  Ez azért véleményes  vigyorodott el Pataki.


  Egyébként én már csak egy dolgot nem értek  terelte vissza a lányáról a szót Gota.  Méghozzá azt, hogy minek kellett nekünk is idejönni. Nyilván tudtam, hogy az Üllői útra azonosítani hívod a kölyköket, illetve nem-kölyköket, de azt hittem, valami bonyolult ügyről van szó. Olyanról, amiben jól jöhet a segítségünk. De ha egyértelmű, hogy a férj az elkövető, akkor miért rángattál ki minket az irodából?


  Igazából csak nagyon utálom ezt  grimaszolt Márton. Aszeme még a szokásosnál is vizenyősebb volt a szomorúságtól.  Szerencsére még nem kellett sokszor csinálnom... talán ötször vagy hatszor közöltem én a hozzátartozókkal a rossz hírt. Egyszer egy anyával, hogy a gyerekét éjszaka elütötte egy motoros. Aztán az a feleség, akinek a férjét megkéselték. Soha nem fogom elfelejteni.


  Nem mondod, hogy egyszerűen be voltál szarva?!  kérdezte Szilvi döbbenten.  Csak azért sugalltad Annáéknak, hogy szükség lehet ránk, hogy neked könnyebb legyen?


  Végül is jó, hogy itt voltunk  mondta békülékenyen Gota.  Így legalább tudjuk, hogy jó helyre kerültek a srácok.


  Pataki egyetértően bólogatott, aztán kiszürcsölte a csészéből a kávé utolsó cseppjeit.


  Akkor már legalább oszthatnál nekünk némi infót  jegyezte meg aztán.  Tudod, eszem ágában sincs megkérdőjelezni a nyomozásodat azért, mert a megbízómnak sugallatot küldött az elhunyt édesanyja, de nekünk még dolgunk lesz azzal a másik fickóval.


  Milyen másik fickóval?  értetlenkedett Márton.


  Afőnök úr a gyanúsítottatok ikertestvérére gondol  mondta Szilvi.  Apontos nevét nem tudjuk, Binhék csak Duc bácsinak hívják.


  Ne szórakozzatok velem! Mihn Van Baónak van egy ikertestvére?!


  Nem is tudtátok?  húzta el gúnyosan a száját Gota.  Akkor, gondolom, azt sem tudod, hogy neki is nyoma veszett, egy autónyi áruval együtt, ugyanúgy péntek délelőtt, ahogy Annáék szüleinek. Akiknek egyébként pénteken reggel még semmi bajuk sem volt egymással, éppen azt tervezték, hogy a délután folyamán bevásárolnak, és nekiállnak készülődni, mert holnapután érkezik Vietnámból az áldozatunk mamája és papája... Tényleg, őket nem kellene értesíteni?


  Gondolom, ezt rábízhatjuk az unokákra.  Mártonnak a szőr is felállt a hátán a gondolattól, hogy még valakivel rossz hírt kell közölnie.  Odáig sajnos még nem jutottunk, hogy feltérképezzük az áldozat és a tettes egymáshoz való viszonyát és körülményeit. De nem is gondolom, hogy szükség lesz rá. Higgyétek el, hogy ha van sima ügy, akkor ez az. AMihn-Vo házaspár tegnap este hat óra negyvenkor érkezett a Nap Hotelbe, gyalog. Készpénzzel fizettek a szobáért, előre, egyetlen éjszakára. Arecepciós hölgy szerint tapintható volt közöttük a feszültség. Felmentek a 213-as szobába, és nem mutatkoztak az este további részében, nem mentek le vacsorázni, majd másnap reggelizni sem. Aszobát tízig kellett volna elhagyniuk, de mivel a recepciós reggel hétkor a kulcsot a pulton találta, azt hitte, távoztak. Aszobalány negyedórával később fedezte fel a holttestet. Ahotel recepciója be van kamerázva, jól látszik, ahogy a házaspár megérkezik, és bejelentkezik, és az is, ahogy Mihn úr hajnalban, sietősen távozik. Egy csapat már ellenőrzi a környékbeli térfigyelő kamerákat, de eddig nem találjuk nyomát. Agyilkos fegyver viszont a tetthelyen maradt, és a kollégák már vizsgálják az ujjlenyomatokat. Ahárom töltényhüvely is megvan, minden stimmel.


  Ki vezette a helyszínelést?  kérdezte Gota.


  Naná, hogy a kis kedvencetek  mondta Márton.  Gyulai Domonkos törzszászlós.


  Törzszászlós?  derült fel Szilvi arca.  Nem is tudtuk, hogy előléptették.


  Méghozzá soron kívül!  bólogatott a százados, mintha az ő érdeme lenne a dolog.  De ezek szerint nem egy dicsekvő típus a srác. Amunkáját viszont elég megbízhatóan végzi. Erről a mai helyszínről tudjátok, mit mondott? Azt mondta, sosem látott még ilyen tankönyvbe illő tetthelyet. Most, ha jól tudom, Mihnék otthonában vannak, begyűjtenek még pár ujjlenyomatot meg ilyesmiket. Mi meg minden erőnkkel keressük azt afazont.


  Már rég úton lehet Délkelet-Ázsia felé  jegyezte meg Szilvi.  Ha a hotel közelében autóba ült, fél órán belül a reptéren lehetett. Fel sem fedezték még a holttestet, mikor már talán a frankfurti, párizsi vagy amszterdami gépen ült.


  De Hegyeshalom felé is elindulhatott  mondta Pataki.


  Asaját autójukkal biztos nem  ellenkezett Márton.  Két hely van az Istvánffy utcai ház garázsában, és mindkettőn áll egy kocsi. Egy hibrid Toyota és egy elektromos Merci, a családi vállalkozás tulajdonában vannak. ALiszt Ferenc járatainak pedig természetesen lekértük az utaslistáit. Mihn úr, legalábbis a saját nevén, egyik gépen sem volt rajta. Várjatok...


  Márton fogadott egy bejövő hívást. Pár mondatot beszélt csak az egyik beosztottjával, aztán, még mielőtt bontotta volna a vonalat, szedelőzködni kezdett.


  Azonosították Mihn Van Bao ujjlenyomatát. Megegyezik azzal, amit a gyilkos fegyveren találtak a srácok.


  Akkor tényleg semmi kétség  nyújtózkodott Pataki. Szegény kölykök! Mondjuk, nekem nem hiányzik egy ügy így advent végére.


  Ne feledkezz el Duc bácsiról!  figyelmeztette Szilvi.


  Őt még meg kell találnunk  bólogatott Gota is.


  Persze, persze. Ha a megbízóink még holnap is így gondolják  próbálkozott tovább Pataki.  De ha visszavonják a megbízást, én nem fogok szomorkodni. Most komolyan, kislányok... Tíz nap, és itt a karácsony.


  Plusz nekem hétvégén esküvőm lesz  figyelmeztette a nyomozót Gota.  Már menyasszonyi ruhám is van. És ha jól emlékszem, felkértelek tanúnak.


  Miket hallok?  kerekedett el Márton szeme.  Afenébe, ezt el kellene mesélned, de persze most rohanok! Mindenesetre sok boldogságot, Ágota! Nektek meg békés, boldog karácsonyt, ha addig nem találkoznánk!


  


  


  Pataki és Szilvi nemsokára visszaindultak az Aradi utcai irodába, hogy befejezzenek még néhány apróságot, Gota viszont már nem látta értelmét elkocsikázni a belváros másik felére csak azért, hogy utána egy óra múlva visszaindulhasson a Lónyai utcába a pszichológusához.


  Egyébként is úgy érezte, hogy ráfér egy kiadós séta. Nem ült hát metróra, hanem az Üllői úton gyalogolni kezdett a Kálvin tér felé. Újra elhaladt az egykori Törvényszéki Orvostani Intézet épülete előtt, amelynek egyik hűtőrekeszében a kortalanul szép Vo Thi Yen várta, hogy  a kollégák munkarendjétől és leterheltségétől függően  másnap vagy pár nappal később elvégezzék rajta a hatósági boncolást.


  Gota az álláig húzta a kabátja cipzárját, megigazította a hátizsákját, és mivel elkezdett csepegni valami nyálkás esőszerű vacak, a fejére tette a kapucniját. Mint egy robot, pakolta egyik lábát a másik elé, és észre sem vette, hogy önkéntelenül befordult az egyik mellékutcába, ahol pár hónappal korábban Balázzsal felfedeztek egy apró, de meglepően autentikus vietnámi levesezőt.


  Afenébe, ma nem is ebédeltem!, figyelmeztette magát.


  Öt perccel később már élvezettel szívta magába a nagy adag marhahúsos pho illatát. Még tíz perc kellett, hogy eltüntesse azételt, aztán már arra is képes volt, hogy értelmesen gondolkozzon.


  Agyilkosság sajnos tényleg tiszta sornak tűnik. Szegény kölykök! Bár, ha azt vesszük, talán túlságosan is egyben van minden... de megint túlkombinálom a dolgokat. Anna megérzését nyilván csak a vágyai sugallják, a holtak üzenetei pedig, ugyan, hagyjuk már! Tényleg könnyebb lenne az élet meg ez a szűk két hét karácsonyig, ha holnap visszavonnák Annáék a megbízást. De egyelőre még az ügyfeleink... és a lányom barátai, két szerencsétlen kölyök. Szóval most Duc bácsira kell fókuszálnunk, akkor is, ha Ádámka legszívesebben megszabadulna az egésztől. Még talán van annyi időm, hogy elkérjem annak a kocsinak a rendszámát Binhtől, amelyik nem ért oda Szegedre, és beszéljek pár szót Pistivel. Vagy esetleg Ritával, bár ő nem fér hozzá az adatbázishoz meg a Robotzsaruhoz hivatalosan. De fogadni mernék, hogy Pisti adott neki egy kiskaput. Afene egye meg, ideje féltékenynek lennem Ritára... kár, hogy nem vagyok féltékeny típus. Még a vőlegényemet is elfelejtettem felhívni, pedig milyen jó kis felsőt találtam az esküvőre. Talán még van időm, hogy Kornél előtt beszaladjak egy ékszerészhez, és nézzek valami kék medált, vagy mittudomén. És Zsófival is meg kell beszélnem azt a kölcsöndolgot. Ahhoz képest, hogy a legjobb barátnőm, nem láttuk egymást két hónapja, az utóbbi időben a telefonálások is csak kutyafuttában... basszus, Messengeren mondtam el neki, hogy férjhez megyek! Remélem, tényleg nem haragszik, hogy ezen az esküvőn nem ő lesz a tanúm...

